Aminata Savadogo

Aminata Savadogo (dzimusi ) ir Latvijas dziedātāja un dziesmu autore.

 Dzīvesgājums 
Dzimusi 1993. gadā Rīgā etniski jauktā ģimenē, viņas tēvs ir cēlies no Burkinafaso, māte ir no Latvijas. Mācījās Bolderājā, Rīgas 33. vidusskolā latviešu valodas klasē.

10 gadu vecumā sāka mācīties flautas spēli Bolderājas Mūzikas un mākslas skolā, bet no 13 gadu vecuma apguva dziedāšanas mākslu pie skolotājas Nadeždas Buharovas."Aminata: pret visu, ko daru, esmu diezgan kritiska." Diena. 2015. gada 19. maijs

2008. gadā piedalījās LTV1 raidījumā "Krodziņā pie Paula". Jūrmalas jauno izpildītāju konkursā "Jaunais vilnis" 2011. gadā pārstāvēja Burkinafaso. 2013. gadā piedalījās TV3 šova "Koru kari" 3. sezonā "Rīgas zelta saules kora" sastāvā.
2013. gadā guva uzvaru "Kanāla 2" talantu šovā "Jaunā talantu fabrika", kā arī iekļuva konkursa "Ghetto Faktors" finālā. Sāka studijas Latvijas Universitātes (LU) Ekonomikas un vadības fakultātē.

Piedalījās 2014. gada Eirovīzijas Latvijas nacionālajā atlasē ar dziesmu I Can Breathe, finālā ierindojās 5. vietā.
2015. gadā uzvarēja 2015. gada Eirovīzijas Latvijas nacionālajā atlasē ar dziesmu Love Injected un pārstāvēja Latviju Eirovīzijas dziesmu konkursā Vīnē. Dziesma pusfinālā ierindojās starp desmit labākajām, bet finālā ieguva 6. vietu, kas ir ceturtais visu laiku labākais Latvijas rezultāts Eirovīzijas vēsturē.
2016. gada Eirovīzijas nacionālajai atlasei "Supernova 2016" Aminata iesniedza dziesmu "Heartbeat", ko izpildīja Justs Sirmais, kurš konkursā uzvarēja un pārstāvēja Latviju 2016. gada Eirovīzijas dziesmu konkursā, iegūstot finālā 15. vietu. Par šo dziesmu Aminata saņēma "Autortiesību bezgalības balvu 2017", jo tā raidīta televīzijā, radio, internetā un publiski izpildīta Latvijā un daudzās citās valstīs.

Pēc debijas albuma "Inner Voice" (2015) iznākšanas 2016. gada martā saņēma Latvijas Mūzikas ierakstu gada balvu "Zelta mikrofons" divās kategorijās — Labākā debija un Labākā dziesma ("Love Injected").

2016. gada jūnijā absolvēja LU Ekonomikas un vadības fakultātes Starptautisko ekonomisko attiecību programmu."Aminata gavilē; aizstāvējusi diplomdarbu ekonomistos." kasjauns.lv 2016. gada 3. jūnijs

2016. gada 13. oktobrī Rīgā, koncertzālē "Palladium Riga" notika pirmais Aminatas solokoncerts, kas vienlaikus bija viņas otrā albuma "Red Moon" prezentācija.

2025.gadā uzsāk darbību kā "Koru Karu" vadītāja Rīgas Sarkanā korī.

 Diskogrāfija 

 Studijas albumi 
 Inner Voice (2015)
 Red Moon (2016)
 "Maiga vara" (2019)
 Savvaļas pusē (2023)

 Singli 

 Gads Singls Pozīcijas Albums LV iTunes Chart AT BE (Vl) Ultratip BE (Va) Ultratip DE AUS ICNetlistinn viku 21, 2015. http://www.tonlist.is/Music/Chartlist/677/%5D SCO SWISchweizer Hitparade, May 31, 2015 http://hitparade.ch/song/Aminata/Love-Injected-1394132 UK Indie Chart2014 I Can Breathe——————————Inner Voice Leave My Love Bleeding—————————— 2015 Love Injected119484551876888748 2019 Pamet mani—————————— Maiga vara

 Atsauces 

Kategorija:1993. gadā dzimušie
Kategorija:Latvijas mūziķi
Kategorija:Latvijas Eirovīzijas dziesmu konkursa dalībnieki
Kategorija:2015. gada Eirovīzijas dziesmu konkursa dalībnieki
Kategorija:Supernovas dalībnieki
Kategorija:Rīgā dzimušie